钦定古今图书集成/明伦汇编/氏族典/第201卷 > 《郑樵通志》 > 高子儒
## 钦定古今图书集成/明伦汇编/氏族典/第201卷 > 《郑樵通志》 > 高子儒

按《魏书高崇传》：“崇子谦之，谦之长子子儒，字孝礼。元
颢入洛，其叔道穆从驾北巡，子儒后逾河至行宫，庄
帝见之，具访洛中事意。子儒备陈元颢败在旦夕，仍
授秘书郎中，转通直郎。后除安东将军、光禄大夫、司
徒中兵参军兼祭酒，袭爵。兴和初，除兼殿中侍御史。
时四方多有流民，子儒为梁州、北豫、西兖三州检户”
使，所获甚多。后以公事去官。武定六年卒，时年四十
一。